
VIENOŠANĀS NR.2/2025
par grozījumiem 2024.gada 6.novembra Būvuzņēmuma līgumā Nr. 1370/2024/2.2-10 par infrastruktūras attīstības pirmsskolas izglītības iestādē Dārtas ielā 1, Cēsīs, Cēsu novadā darbu veikšanu
Cēsis, Cēsu novads                                                                                 Datums skatāms laika zīmogā 

[bookmark: _Hlk104391592]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk - Pasūtītājs, kuru pamatojoties uz Cēsu novada pašvaldības darba reglamentu pārstāv Cēsu novada pašvaldības izpilddirektora vietniece_______,
 un
SIA “WOLTEC”, reģistrācijas Nr. 44103097350, juridiskā adrese: Ausekļa iela 31, Valmiera, Valmieras nov., LV-4201, turpmāk - Būvuzņēmējs, kuru pārstāv tās valdes priekšsēdētājs ________un valdes locekle _________(turpmāk kopā – Puses, bet katra atsevišķi – Puse), 

pamatojoties uz:
- atklāta konkursa “Infrastruktūras attīstība pirmsskolas izglītības iestādē Dārtas ielā 1, Cēsīs, Cēsu novadā”, iepirkuma identifikācijas Nr. CNP/2024/15/ERAF, turpmāk – Konkurss, rezultātiem, kas rīkots saskaņā ar Eiropas Savienības kohēzijas politikas programmas 2021.–2027.gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanas nosacījumiem,  2024.gada 6.novembrī noslēdza Būvuzņēmuma līgumu Nr. 1370/2024/2.2-10 par infrastruktūras attīstības pirmsskolas izglītības iestādē Dārtas ielā 1, Cēsīs, Cēsu novadā darbu veikšanu (turpmāk- Līgums), saskaņā ar kuru Būvuzņēmējs apņēmās veikt infrastruktūras attīstības pirmsskolas izglītības iestādē Dārtas ielā 1, Cēsīs, Cēsu novadā darbus, turpmāk – Objekts,
- 2025.gada 28.martā Puses noslēdza Vienošanos Nr.1/2025 par grozījumiem Līgumā,
- Faktu konstatācijas aktos Nr.AR-3, AR-11, AR-12 un AVK-1 un Sanāksmes protokolos Nr.7, 11, 13, 15, 16, 17, 21, 22, 23, 25, 26, 27, 28, 29, 30, 32 fiksēto, un Izmaiņu aktu Nr.2,
 - Publisko iepirkumu likuma 61. panta trešās daļas 1. punktu un piekto daļu, kā arī Līguma 8.1., 8.2., 8.3., 8.9., 18.1., 18.7., 18.9.2., 18.9.3., 18.10., 18.11., 18.12., 18.13., 18.14.1., 18.14.2., 18.15. un 18.16.1.punktu, 

Puses noslēdz šo Vienošanos Nr. 2/2025 par grozījumiem Līgumā (turpmāk – Vienošanās Nr.2/2025) par tālāk norādīto: 

Puses vienojas par izmaiņām būvdarbu apjomos, kur ieslēgto būvdarbu apjomu kopējā summa sastāda 198 957,48 EUR (viens simts deviņdesmit astoņi tūkstoši deviņi simti piecdesmit septiņi euro 48 centi) bez PVN, savukārt izslēgto būvdarbu apjomu summa sastāda 121 679,31 EUR (viens simts divdesmit viens tūkstotis seši simti septiņdesmit deviņi euro 31 cents) bez PVN. 320636.78
[bookmark: _Hlk146701138][bookmark: _Hlk146701226]Ieslēgto un izslēgto būvdarbu apjomu kopsumma, atbilstoši Publisko iepirkumu likuma 61. panta trešās daļas 1. punktam, ir 269 003,88 EUR (Ieslēgto darbu pozīcijas Nr. 1, 2, 3, 4, 5, 6, 7, 8, 9, 10, 11, 21, 22, 23, 28, 24, 54, 55, 56, 26, 27, 27, 9, 14, 15, 21, 22, 25, 26, 27, 29, 31, 32, 28, 35, 36, 37, 44, 29, 48, 49, 50, 61, 64, 65, 66, 67, 30, 31 , 99, 102, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 20, 21, 39, 51, 65, 44, 52, 53, 59, 60, 61, 176, 62, 63, 64, 65, 66, 11, 12, 14, 20, 22, 28, 30, 191, 67, 68, 73, 78, 122, 157, 158, 164, 166, 172, 174, 191, 69, 70, 219, 220, 221, 71, 224, 225, 191, 72, 73, 2, 4, 5, 6, 7, 76, 77, 78, 79, 80, 81, 10, 11, 82, 83, 84, 85, 86, 1, 2, 10, 12, Izslēgto darbu pozīcijas Nr. 34, 35, 36, 29, 55, 59, 38, 39, 37, 38, 29, 32, 9, 15, 8, 17, 28, 30, 33, 45, 46, 47, 70, 100, 101, 110, 111, 112, 113, 114, 115, 116, 117, 118, 119, 120, 2, 2, 3, 4, 5, 6, 7, 8, 9, 10, 11, 12, 23, 24, 56, 57, 86, 87, 88, 267, 268, 269, 270, 271, 298, 21, 42, 44, 45, 123, 165, 186, 187, 188, 189, 233, 234, 235, 236, 256, 257, 258, 2, 3, 11, 12, 13, 20, 9), kas procentuāli veido 16,46 % (269 003,88 x 100/1 634 600,25 = 16,4568603%) no Līguma sākotnējās Līgumcenas.
[bookmark: _Hlk140683162]Ieslēgto un izslēgto būvdarbu apjomu kopsumma, atbilstoši Publisko iepirkumu likuma 61. panta piektajai daļai, ir 51 632,91 EUR (Ieslēgto darbu pozīcijas Nr.12, 13, 4, 14, 15, 5, 15, 33, 34, 35, 36, 53, 54, 55, 26, 26, 20, 25, 26, 7, 8, 19,  16, 17, 18, 19, 20, 74, 75 un Izslēgto darbu pozīcijas Nr. 65, 41, 24, 32, 33, 34, 97, 71), kas procentuāli veido 3,16 % (51 632,91 x 100/1 634 600,25 = 3,15874845%) no Līguma sākotnējās Līgumcenas. 

[bookmark: _Hlk146561823]Ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 77 278,17 EUR (septiņdesmit septiņi tūkstoši divi simti septiņdesmit astoņi euro 17 centi) bez PVN.

3. Pamatojoties uz nepieciešamajām izmaiņām būvdarbu apjomos, Puses vienojas izteikt Līguma 3.1. punktu šādā redakcijā 
 
“3.1.Līgumcena ir EUR 1 713 144,23 (viens miljons septiņi simti trīspadsmit tūkstoši viens simts četrdesmit četri euro, 23 centi), (turpmāk -  Līgumcena), PVN 21% 359 760,29 EUR (trīs simti piecdesmit deviņi tūkstoši septiņi simti sešdesmit euro, 29 centi), kopā EUR 2 072 904,52 (divi miljoni septiņdesmit divi tūkstoši deviņi simti četri euro, 52 centi), turpmāk kopā – Līguma summa*.
* Saskaņā ar Pievienotās vērtības nodokļa likuma 142.panta otro un trešo daļu par veiktajiem Būvdarbiem pievienotās vērtības nodokli valsts budžetā maksā Pasūtītājs.”

4. Ņemot vērā izmaiņas būvdarbu apjomos, uzdotos papildu darbus un Protokolu Nr.30, Puses vienojas pagarināt Būvdarbu izpildes termiņu par 3 (trīs) nedēļām, izsakot Līguma 4.1. punktu šādā redakcijā

“4.1.Līguma izpildes termiņš ir 11 (vienpadsmit) mēneši un 3 (trīs) nedēļas no Līguma noslēgšanas dienas līdz Objekta pieņemšanai ekspluatācijā, t.i. Cēsu novada būvvaldes atzīmei  BIS par Objekta pieņemšanu ekspluatācijā. Ja Būvdarbu izpildes termiņa pēdējā diena iekrīt sestdienā, svētdienā vai likumā noteiktā svētku dienā, par termiņa pēdējo dienu skaitāma pēdējā darba diena šajā termiņā.”

5. Ņemot vērā to, ka Līguma izpildes termiņš pagarinās un Līgumcena palielinās, Būvuzņēmējam, pamatojoties uz Līguma 14.3. punktu, jānodrošina papildu saistību izpildes nodrošinājums un tā pagarinājums, kas jāiesniedz ne vēlāk kā 10 (desmit) kalendāro dienu laikā pēc Vienošanās Nr.2/2025 noslēgšanas dienas.

5. Vienošanās Nr.2/2025 un tās pielikumi pēc to parakstīšanas kļūst par Līguma neatņemamu sastāvdaļu. 

6. Pārējie Līguma noteikumi, kas ar šo Vienošanos Nr. 2/2025 netiek grozīti, paliek spēkā tādi, kādi tie ir noslēgtajā Līgumā.

7. Parakstot šo Vienošanos Nr.2/2025 Pusēm ir saprotams tās saturs un sekas.

8. Vienošanās Nr. 2/2025 ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

9. Pie šīs Vienošanās Nr. 2/2025 pievienoti šādi pielikumi:
Nr.1 – Pamatojums grozījumu izdarīšanai;
Nr.2 – Konsolidētā Būvniecības koptāme, Kopsavilkuma aprēķins Nr.1, lokālās tāmes Nr.1,1, 1,2, 1,3, 1,4, 1,5, 1,6, 1,7, 1,8, 1,9, 1,10, 1,11, 1,12, 1,13, 1,14, 1,15, 1,16, 1,17, 1,18, 1,19, 1,20, 1,21, 1,22, 1,23, 1,24, 1,25, 1,26, Kopsavilkuma aprēķins Nr.2, lokālās tāmes Nr.2,1, 2,2, 2,3.
Nr.3 – Izmaiņu Akts Nr.2;
Nr.4 – Finanšu plūsmas grafiks;
Nr.5 – Kalendārais grafiks.

Pielikums Nr.1
PAMATOJUMS GROZĪJUMU IZDARĪŠANAI 
2024.gada 6.novembra Būvuzņēmuma līgumā Nr. 1370/2024/2.2-10 

	2024.gada 6.novembrī starp Cēsu novada pašvaldību un Būvuzņēmēju SIA “WOLTEC” (turpmāk - Būvuzņēmējs) ir noslēgts būvuzņēmuma līgums Nr. 1370/2024/2.2-10 (turpmāk- Līgums), kura ietvaros Būvuzņēmējs apņēmās veikt infrastruktūras attīstības pirmsskolas izglītības iestādē Dārtas ielā 1, Cēsīs, Cēsu novadā darbus (turpmāk - Būvdarbi).

Atbilstoši Publisko iepirkumu likuma (turpmāk - Likums) 61. panta nosacījumiem, iepirkuma līguma vai vispārīgās vienošanās grozījumi ir pieļaujami, ja tie nemaina iepirkuma līguma vai vispārīgās vienošanās vispārējo raksturu (veidu un iepirkuma procedūras dokumentos noteikto mērķi), un atbilst vienam no šādiem gadījumiem: 1) grozījumi ir nebūtiski; 2) grozījumi ir būtiski un tiek izdarīti tikai šā panta trešajā daļā minētajos gadījumos; 3) grozījumi tiek izdarīti šā panta piektajā daļā minētajā gadījumā neatkarīgi no tā, vai tie ir būtiski vai nebūtiski.

Saskaņā ar Publisko iepirkumu likuma 61. panta trešās daļas 1.punktu, būtiski iepirkuma līguma vai vispārīgās vienošanās grozījumi ir pieļaujami, ja iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem.

Līgumā grozījumu iespēja paredzēta 8. un 18.sadaļā.

Līguma 18.6.punkts, cita starpā, nosaka, ka Līguma spēkā esamības laikā Pasūtītājs, objektīvi pamatojot ir tiesīgs rakstveidā pieprasīt, lai tiek veiktas izmaiņas Tehniskajās specifikācijās, Būvprojektā un Būvdarbu apjomos. Pēc šāda pieprasījuma saņemšanas Izpildītājam ir pienākums izpildīt Pasūtītāja pieprasītās izmaiņas, izņemot gadījumu, ja Pasūtītāja pieprasītās izmaiņas ir pretrunā ar Latvijas Republikā spēkā esošo normatīvo aktu noteikumiem. Ja Pasūtītāja pieprasītās izmaiņas neprasa būtisku Būvprojekta vai Tehnisko specifikāciju (prasību) pārstrādāšanu un/vai izmaiņas būvdarbu apjomā, Būvuzņēmēja pienākums ir veikt Pasūtītāja pieprasītās izmaiņas par ko Puses vienojas atsevišķi, bez papildus atlīdzības un papildus termiņa šo izmaiņu veikšanai, vai būtisku izmaiņu gadījumā, Puses vienojas atsevišķi, nosakot papildus termiņu un/vai papildus atlīdzību.

Līguma 18.9.3. punkts nosaka, ka Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi, piemērojot Publisko iepirkumu likuma 61. panta trešās daļas 1. punktu, - Pasūtītājs ir tiesīgs veicamiem Būvdarbiem izmainīt tehniskās prasības, samazināt Būvdarbu, Būvizstrādājumu apjomu, nosakot, ka Būvdarbi nav jāveic sākotnēji noteiktajā apjomā, kā arī palielināt Būvdarbu un Būvizstrādājumu apjomu, uzdodot veikt Līgumā (t.sk. Konkursa dokumentos) sākotnēji neparedzētus Būvdarbus, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt (pēc izbūvētiem darbiem dabā, veicot digitālos izpilduzmērījumus apjomi kļuva lielāki/mazāki nekā sākotnēji tika sarēķināti Būvniecības ieceres dokumentācijā, mainoties situācijai dabā u.tml.), papildu Būvdarbu apjomi nepieciešami citu Būvdarbu uzsākšanai un/vai pabeigšanai, kā arī Objekta nodošanai ekspluatācijā vai, ja Būvdarbu gaitā Pasūtītājs konstatē, ka tāmēs norādītajā apjomā tos veikt nav nepieciešams (Būvniecības ieceres dokumentācijas nepilnības, nepareizi Būvdarbu apjomu aprēķini, kā arī tādā gadījumā, ja Būvdarbu apjomu daļa jau tika izbūvēta cita līguma / pasūtījuma ietvaros, Būvizstrādājumu nomaiņas gadījumā pret ekvivalentiem, piemēram, ja tos vairs neražo, vai nomainīti uz ar labākiem tehnoloģiskiem un kvalitātes rādītājiem,  u.c. objektīvu iemeslu dēļ un tml., ja šādu grozījumu dēļ Līgumcenas pieaugums/samazinājums, ko noteic kā visu secīgi veikto grozījumu naudas vērtības summu, nepārsniedz 50 (piecdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.

Līguma 18.13. punkts nosaka, ka labojumi, precizējumi, papildinājumi vai grozījumi būvdarbu un/vai būvizstrādājumu apjomos tiek dokumentēti ar Izmaiņu aktu. 

Līguma 18.14.1.punkts nosaka, ka Pasūtītājs pieļauj Līguma grozījumus tā izpildes laikā, neatkarīgi no tā, vai tie ir būtiski vai nebūtiski, grozījumu veikšanu  ja objektīvu apstākļu dēļ Būvdarbu izpildes laikā Būvprojektā tiek veiktas izmaiņas/grozījumi vai Pasūtītājs ir uzdevis veikt Izpildītājam Būvprojektā neparedzētu Darbu izpildi un šīs izmaiņas ir visu Līgumā iesaistīto Pušu saskaņotas (Pasūtītājs, Būvuzraugs, Autoruzraugs) un pamatotas, kādu iemeslu dēļ šādas izmaiņas ir nepieciešamas.

Līguma 18.14.2.1.punkts nosaka, ka Pasūtītājs Līguma izpildes laikā pieļauj neatkarīgi no tā vai tie ir būtiski vai nebūtiski, grozījumu veikšanu Līguma izpildes laikā, atsedzot komunikācijas/virsmas, ja tādas ir,  un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pieņemšanai ekspluatācijā.

Līguma 18.15.1. apakšpunkts nosaka, ja attiecīgā Būvdarbu veida izmaksas ir iekļautas Līgumam pievienotajā Būvdarbu tāmē, tad Būvdarbu izmaksas tiek noteiktas saskaņā ar Līguma tāmē norādītajām vienību cenām.

Līguma 18.15.2. apakšpunkts nosaka, ja Būvdarbu veida izmaksas nav iekļautas Līgumam pievienotajā tāmē, tad Būvdarbu izmaksas nosaka šādi – Būvuzraugs sadarbojoties ar Izpildītāju veic tirgus izpēti par līdzīgām Būvdarbu izmaksām.

Atbilstoši Izmaiņu aktam Nr.2, pamatojoties uz Publisko iepirkumu likuma 61.panta trešās daļas 1.punktu un Līguma 18.9.3.punktu, ir veiktas Pasūtītāja ierosinātas izmaiņas būvprojektā, pamatotas ar tehnisko nepieciešamību, uzlabojot sasniedzamā mērķa kvalitāti ilgtermiņā (Ieslēgto darbu pozīcijas Nr.1, 2, 3, 4, 5, 6, 7, 8, 9, 10, 11, 21, 22, 23, 28, 24, 54, 55, 56, 26, 27, 27, 9, 14, 15, 21, 22, 25, 26, 27, 29, 31, 32, 28, 35, 36, 37, 44, 29, 48, 49, 50, 61, 64, 65, 66, 67, 30, 31 , 99, 102, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 20, 21, 39, 51, 65, 44, 52, 53, 59, 60, 61, 176, 62, 63, 64, 65, 66, 11, 12, 14, 20, 22, 28, 30, 191, 67, 68, 73, 78, 122, 157, 158, 164, 166, 172, 174, 191, 69, 70, 219, 220, 221, 71, 224, 225, 191, 72, 73, 2, 4, 5, 6, 7, 76, 77, 78, 79, 80, 81, 10, 11, 82, 83, 84, 85, 86, 1, 2, 10, 12 un Izslēgto darbu pozīcijas Nr.34, 35, 36, 29, 55, 59, 38, 39, 37, 38, 29, 32, 9, 15, 8, 17, 28, 30, 33, 45, 46, 47, 70, 100, 101, 110, 111, 112, 113, 114, 115, 116, 117, 118, 119, 120, 2, 2, 3, 4, 5, 6, 7, 8, 9, 10, 11, 12, 23, 24, 56, 57, 86, 87, 88, 267, 268, 269, 270, 271, 298, 21, 42, 44, 45, 123, 165, 186, 187, 188, 189, 233, 234, 235, 236, 256, 257, 258, 2, 3, 11, 12, 13, 20, 9): 
1. Veiktas izmaiņas pandusa slīpumā, samazinot slīpumu 1:20, ņemot vērā vides pieejamības konsultanta ieteikumus (Sanāksmes protokols Nr.17);
2. [bookmark: _Hlk193457731]Veiktas izmaiņas pandusa un kāpņu risinājumā, paredzot mainīt to apdari uz granīta plāksnēm un vienota izskata margas ar ārējo kāpņu margām (Sanāksmes protokols Nr.21);
3. Tiek veiktas Pasūtītāja ierosinātas izmaiņas būvprojektā, paplašināt rotaļu laukuma zonu, uzstādot papildus šūpoles, smilšu kastes un gumijas segumu (Sanāksmes protokols Nr.28);
4. Ņemot vērā Ainavu aizsardzības komisijas lēmumu, būvdarbu teritorijā jānozāģē koki, kas sākotnēji nebija iekļauti būvdarbu apjomos (Sanāksmes protokols Nr.30);
5. Būvdarbu laikā Pasūtītājs lūdza Būvuzņēmēju sagatavot piedāvājumu un iekļaut līguma apjomos iebūvējamo mēbeļu izgatavošanu un uzstādīšanu (Sanāksmes protokols Nr.30);
6. Pieņemts lēmums D-4 durvis (2gab) pagrabā neizbūvēt (Sanāksmes protokols Nr.15);
7. Ventilācijas šunta mezgla apsaistes melnā tērauda caurules aizstāt ar karbona presējamām caurulēm (Sanāksmes protokols Nr.15);
8. Bērnudārza grupiņu ieejas durvīm (D3) paredzēt iebūvēt stiklojumu, kā arī, precizēti telpu ugunsdrošie nodalījumi un to norobežojošās durvis (Sanāksmes protokols Nr.16);
9. Ēkas ārdurvīm paredzēt piekļuvi ar kodu (Sanāksmes protokols Nr.23);
10. Projekta apjomos ir paredzēts nojumes EL aprīkojuma komplekts, bet nav paredzēts risinājums apgaismojuma, rozešu tīklam (Sanāksmes protokols Nr.15);
11. Projektā nav nodefinēts apdares materiāls verandas kāpņu laukumam, lēmums likt sausā betona plātnes (Sanāksmes protokols Nr.22);
12. Precizēta eko bruģa specifikācija, paredzot eko bruģi 200x200 mm un aizpildījuma maiņu no melnzemes uz sīkšķembu (Sanāksmes protokols Nr.25);
13. 2.stāva balkona grīdas segumam iebetonēt vieglbetona klonu un uzlīmēt ruberoīdu, griestus apšūt ar pelēku cementa loksni (Sanāksmes protokols Nr.26);
14. Uzlabojot teritorijas funkcionalitāti, veiktas izmaiņas gājēju celiņu novietojumos (Sanāksmes protokols Nr.28);
15. Ūdens uzkrāšanās rezultātā nolemts paredzēt papildus gūliju pie stāvvietas (Sanāksmes protokols Nr.28);
16. Apkures cauruļvadu izolēšana pirmajā stāvā zem griestu konstrukcijas (Sanāksmes protokols Nr.29);
17. Būvprojektā veiktas Pasūtītāja ierosinātas izmaiņas, izstrādājot jaunus risinājumus video novērošanai un bezvadu interneta tīklam (Sanāksmes protokols Nr.13);
18. Saistībā ar griestu veida maiņu, sagatavotas izmaiņas, paredzot gaismekļu veidu maiņu un restu vietā difuzorus ar zemgriestu sadales gaisa vadiem (Sanāksmes protokols Nr.13);
19. Būvdarbu laikā pieņemts lēmums esošo griestu, zem jaunajiem piekārtajiem griestiem, attīrīšanu no vecās krāsas neveikt un tas nav nepieciešams (Sanāksmes protokols Nr.7);
20. Būvdarbu laikā pieņemts lēmums kāpņu pakāpienus izbūvēt izmantojot iepriekš demontētos vēsturiskos akmens pakāpienus, līdz ar to būvprojektā paredzētie betona pamati netiek izbūvēti (Sanāksmes protokols Nr.23);
21. Būvdarbu laikā pieņemts lēmums kāpņu laidu siju apdari ar reģipša plāksnēm neveikt, to aizstājot ar ugunsdrošo krāsojumu (Sanāksmes protokols Nr.32);
22. Būvdarbu laikā pieņemts lēmums pagraba telpās sienu apmetumu un hidroizolāciju neveikt un grīdas segumu neizbūvēt (Sanāksmes protokols Nr.11);
23. Būvdarbu laikā pieņemts lēmums mūra izvirzījuma cokola līmenī atjaunošanu ar javu neveikt, tā vietā paredzot skārda nosegdetaļas;
24. Būvprojektā minēto vājstrāvas tīklu iekārtu (pults ugunsgrēka signalizācijai, 8 zonu paplašināšanas plate) vairs neražo, tādēļ pieņemts lēmums iekārtu aizstāt ar ekvivalentu cita ražotāja iekārtu;
25. Būvprojekta darbu apjomos nav paredzēta bēniņu stāva tehnisko telpu sienu apdare. Būvdarbu laikā pieņemts lēmums veikt sienu apdari (Sanāksmes protokols Nr.27);
26. Bēniņu stāva tehniskajās telpās sienu pieslēgumu vietās pie griestiem veikt lokālus apšuvumus ar ģipškartonu, tādejādi uzlabojot telpu ugunsdrošību (Sanāksmes protokols Nr.22);
27. Būvdarbu laikā Pasūtītājs pieņem lēmumu būvprojektā paredzētos gaismekļus nomainīt uz lētākiem ekvivalentiem gaismekļiem.

Līguma 18.9.2. apakšpunkts nosaka, ka, piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 (piecpadsmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.

Atbilstoši Izmaiņu aktam Nr.2, pamatojoties uz Publisko iepirkumu likuma 61.panta piekto daļu un Līguma 18.9.2.punktu, būvdarbu laikā ir konstatētas kļūdas un nepilnības Būvniecības dokumentācijā, pēc kuru labošanas rodas iepriekš objektīvi neparedzami, taču tehnoloģiski nenodalāmi darbi, bez kuriem nav iespējams pabeigt sākotnēji paredzētos, bet darbu daudzumu sarakstā nenorādītos vai nekorekti norādītos, būvdarbus (Ieslēgto darbu pozīcijas Nr.12, 13, 4, 14, 15, 5, 15, 33, 34, 35, 36, 53, 54, 55, 26, 26, 20, 25, 26 un Izslēgto darbu pozīcijas Nr.65, 41, 24, 32, 33, 34, 97):
1. Cokola renovācija, Šuvju tīrīšana un aizpildīšana (būvdarbu apjomu kļūda), veicamais darbs apjomu sarakstā (tāmē) 1-4  dublējas ar 1-10 tāmē uzrādīto, neveicamais darbu apjoms tiek izslēgts; 
2. Mezgls 2 (būvprojekta risinājuma kļūda), logu ailēm nav paredzēts siltinājums un tehniski pareizi savietojama apdare ar ārsienu izbūves risinājumu. Izstrādāts jauns risinājums un mainīti darbu apjomi paredzot logu aiļu siltināšanu un apdari ar ģipškartona plāksnēm;
3. Sienas 1. un 2. stāvs (būvprojekta risinājuma kļūda), atsevišķu esošo sienu apmetuma kvalitāte nav pietiekama, lai ar špaktelēšanas metodi izveidotu kvalitatīvu apdari. Kvalitatīvas apdares izveidei jāparedz sienu apmetuma atjaunošana. Mainīti darbu apjomi paredzot sienu apmetuma atjaunošanu;
4. Aiļu aizpildījumu elementi, speciālo konstrukciju fasādes. Uzstādīt tvaika izolācijas lenti, Uzstādīt difūzijas lenti (būvprojekta risinājuma kļūda), ārtelpu nojumēs, logiem un durvīm tehniski nav nepieciešams paredzēt tvaika izolācijas un difūzijas lentas, jo nojumes nav paredzētas siltumnoturīgas, līdz ar to neveidojas lielas temperatūras un gaisa mitruma starpības starp iekštelpu un ārtelpu. No darbu apjomiem tiek izslēgta tvaika izolācijas un difūzijas lentu montāža logiem un durvīm nojumēs.
5. Karstā ūdens apgādes sistēma, Izvada noslēgventilis lokanam pievadam dn15 (būvprojekta risinājuma kļūda), būvprojekta risinājums paredz ūdens sajaukšanas mezglu izbūvi, līdz ar to no sajaukšanas mezgla ir nepieciešams tikai viens noslēgventīlis pie izlietnes pievada. No darbu apjomiem tiek izslēgts neizbūvējamais apjoms;
6. [bookmark: _Hlk207281019]Sienu apšuvums telpās Nr. 1.02; 1.06; 1.07; 1.11; 1.12; 2.07 un 2.13 (būvprojekta risinājuma kļūda), šaurās pusķieģeļa sienās nevar iebūvēt inžnierkomunikācijas un cauruļvadus, tiek zaudēta to noturība, iespējams sagruvums. Cauruļvadu izbūvi jāveic pa sienu virspusi, nosedzot tās ar sienu apšuvumu. Mainīti darbu apjomi, paredzot sienu apšuvumus vietās, kur cauruļvadus nav iespējams iebūvēt mūra sienā;
7. [bookmark: _Hlk207378046]IS-5 (būvprojekta risinājuma kļūda), veicot tehnisko telpu izbūves darbus bēniņu stāvā atbilstoši būvprojektā norādītajām telpu plānojumam, secināts, ka sienu izbūvei nepieciešami papildus darbu apjomi. Mainīti darbu apjomi, paredzot papildus sienu izbūvi;
8. G-11 (būvprojekta risinājuma kļūda), veicot tehnisko telpu izbūves darbus bēniņu stāvā atbilstoši būvprojektā norādītajām telpu plānojumam, secināts, ka grīdu izbūvei nepieciešami papildus darbu apjomi. Mainīti darbu apjomi, paredzot papildus grīdu izbūvi.

Atbilstoši Izmaiņu aktam Nr.2, pamatojoties uz Publisko iepirkumu likuma 61.panta piekto daļu un Līguma 18.9.2. punktu, būvdarbu laikā, veicot dažādus demontāžas darbus, konstatētas nesakritības ar Būvniecības dokumentāciju, kuras iepriekš nebija paredzamas (Ieslēgto darbu pozīcijas Nr.7, 8, 19,  16, 17, 18, 19, 20, 74, 75 un Izslēgto darbu pozīcijas Nr.71):
1. Būvdarbu laikā (FKA Nr. AR-3), pēc esošo iekārto griestu demontāžas darbiem (ēkai ar kad. apz. 001) atklājās, ka ir satrupējušas 1. stāva pārseguma sijas virs telpas 1.07, tādēļ  tika izstrādāti risinājumi, lai veiktu pārseguma konstrukciju pastiprināšanu, kas rada papildu būvdarbu apjomus.
2. Būvdarbu laikā (FKA Nr. AR-11), veicot esošās 1.stāva logu ailes asīs 1/B-C aizmūrējuma (loga butaforijas) demontāžu, tika konstatēts, ka loga ailei vēsturiski nav izbūvēta vai zudusi slodzi nesoša pārsedze, kas ir nepieciešama būves mehāniskas stiprības un stabilitātes nodrošināšanai. Tika izstrādāts jauns risinājums pārsedzes izbūvei, kas rada papildu būvdarbu apjomus;
3. Būvdarbu laikā (FKA Nr. AR-12), veicot lodžijas, telpa nr. 2.16, grīdas un griestu attīrīšanas darbus, tika konstatēts, ka esošās grīdas betona slānis ir sadrupis un nesaturīgs, zem tā nav vēsturiski izveidota hidroizolācija, kā arī griestu apmetumā ir plaisas, vietām tas ir atdalījies no pārseguma. Tika izstrādāts jauns risinājums grīdas un griestu izbūvei, kā rezultātā mainās darbu apjomi;
4. Būvdarbu laikā (FKA Nr. AVK-1), atsedzot vēdkanālu sistēmai PN2, N2 tika konstatēts, ka kanāla ģeometrija ir mainīga, tas nav vertikāls un ir aptuveni 1 metru virs bēniņu grīdas izbūvēts ar nobīdi, veidojot sašaurinājumu, kā rezultātā tajā nav iespējams ievietot projektā paredzēto gaisa vadu ar 200. Tika izstrādāts jauns risinājums, kas rada papildu būvdarbu apjomus.

Pasūtītājs, Būvuzņēmējs un Būvuzraugs akceptēja izmaiņas darbu apjomos, saskaņā ar Izmaiņu aktu Nr.2, kur ieslēgto un izslēgto darbu apjomu summa, atbilstoši Publisko iepirkumu likuma 61.panta trešās daļas 1.punktam, sastāda  269 003,88 EUR (divi simti sešdesmit deviņi tūkstoši trīs euro 88 centi), kas procentuāli veido 16,46 % (269 003,88 x 100/1 634 600,25 = 16,4568603%) no Līguma sākotnējās Līgumcenas un ieslēgto un izslēgto darbu apjomu summas, atbilstoši Publisko iepirkumu likuma 61.panta piektajai daļai, sastāda 51 632,91 EUR (piecdesmit viens tūkstotis seši simti trīsdesmit divi euro 91 centi), kas procentuāli veido 3,16 % (51 632,91 x 100/1 634 600,25 = 3,15874845%) no Līguma sākotnējās Līgumcenas.

Ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 77 278,17 EUR (septiņdesmit septiņi tūkstoši divi simti septiņdesmit astoņi euro 17 centi) bez PVN. Pasūtītājs, izvērtējot Izmaiņu aktu Nr.1, piekrīt palielināt Līguma summu par 77 278,17 EUR (septiņdesmit septiņi tūkstoši divi simti septiņdesmit astoņi euro 17 centi) bez PVN un noteikt Līgumcenu EUR 1 713 144,23 (viens miljons septiņi simti trīspadsmit tūkstoši viens simts četrdesmit četri euro, 23 centi) bez PVN. 

Līguma 18.11. punkts nosaka, ka izmaiņu vērtība tiks aprēķināta šādi:
18.11.1. ja plānotās izmaiņas ietver Būvdarbus, kas ir savstarpēji aizvietojami, t.i., Būvdarbu veikšanai neatšķiras metodes vai risinājumi, izmaiņu apjoms tiks aprēķināts kā cenu starpība Būvdarbu izmaiņām; 
18.11.2. ja plānotās izmaiņas ietver Būvdarbus, kas nav savstarpēji aizvietojami, t.i., Būvdarbu veikšanai tiek izmantotas citas metodes vai risinājumi, izmaiņu apjoms tiks aprēķināts kā kopējā ieslēgto un izslēgto Būvdarbu summa.

Pēc Vienošanās Nr.1/2025 un pēc Vienošanās Nr. 2/2025 noslēgšanas kopējais Līguma grozījumu apjoms, kas klasificējams atbilstoši Likuma 61.panta trešās daļas 1.punktam procentuāli veido 26.54 % no Līgumā noteiktās Līgumcenas;
Pēc Vienošanās Nr.1/2025 un pēc Vienošanās Nr. 2/2025 noslēgšanas kopējais Līguma grozījumu apjoms, kas klasificējams atbilstoši Likuma 61.panta trešās daļas 3.punktam procentuāli veido 6.55 %;
Pēc Vienošanās Nr.1/2025 un pēc Vienošanās Nr. 2/2025 noslēgšanas kopējais Līguma grozījumu apjoms, kas klasificējams atbilstoši Likuma 61.panta piektajai daļai procentuāli veido 3.16 %;

Līguma 18.16.1. apakšpunkts nosaka, ka, grozot Būvdarbu izpildes termiņu, Pasūtītājs ievēro proporcionalitātes principu, proti, ja tiek uzdoti papildus Būvdarbu apjomi – proporcionāli veicamo Būvdarbu apjomam.
Izmaiņas būvdarbu apjomos un uzdotie papildu darbi (Sanāksmes protokols Nr.30) rada Līguma termiņa izpildes pagarinājumu, pagarinot līguma izpildes termiņu par 3 nedēļām:
1. Būvdarbu laikā, veicot dažādus demontāžas darbus, konstatētas nesakritības ar Būvniecības dokumentāciju, kuras iepriekš nebija paredzamas, kuru rezultātā tiek aizkavēta būvdarbu veikšana, kā arī palielināti darbu apjomi;
2. Būvdarbu laikā ir konstatētas kļūdas un nepilnības Būvniecības dokumentācijā, pēc kuru labošanas rodas iepriekš objektīvi neparedzami, taču tehnoloģiski nenodalāmi darbi, bez kuriem nav iespējams pabeigt sākotnēji paredzētos, bet darbu daudzumu sarakstā nenorādītos vai nekorekti norādītos, būvdarbus, kā rezultātā tiek aizkavēta būvdarbu veikšana, kā arī palielināti darbu apjomi;
3. Būvdarbu laikā ir veiktas Pasūtītāja ierosinātas izmaiņas būvprojektā, pamatotas ar tehnisko nepieciešamību, uzlabojot sasniedzamā mērķa kvalitāti ilgtermiņā;
4. Būvdarbu laikā Pasūtītājs lūdza Būvuzņēmēju sagatavot piedāvājumu iebūvējamo mēbeļu izgatavošanai un uzstādīšanai, kas sākotnēji Līguma apjomos nebija paredzēts. Būvuzņēmējs iesniedza mēbeļu piedāvājumu, kā arī papildu darbiem lūdza termiņa pagarinājumu.

Būvuzņēmējs ir iesniedzis aktualizēto Finanšu plūsmas un darbu izpildes kalendāro grafiku.

Pasūtītājs norāda, ka attiecībā par grozījumiem Līgumā un iepirkuma Līguma mērķi, netiek mainīts Līguma vispārējais raksturs un nosacījumi, jo ir atklājušies papildus darbi, kas plānojot investīciju projekta „Infrastruktūras attīstība pirmsskolas izglītības iestādē Dārtas ielā 1, Cēsīs, Cēsu novadā” ieviešanu iepriekš nebija objektīvi paredzami, nepieciešamie tehniskie risinājumi tika konstatēti tikai būvdarbu laikā, kā rezultātā Līguma Puses saskata nepieciešamību iekļaut Līgumā Darbus, kas netika sākotnēji iekļauti, secīgi izslēdzot Darbus, kas saskaņā ar Faktu konstatācijas aktiem atzīstami par izslēdzamiem.  Ievērojot augstākminēto, jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, būtu izdarāmas izmaiņas. 

Pasūtītāja ieskatā papildus iepriekš neparedzētus būvdarbus nevar tehniski un ekonomiski nodalīt no sākotnējā Līguma bez nesamērīgām grūtībām, jo tie ir jāveic būvlaukumā, kurā jau strādā Būvuzņēmējs un Būvuzņēmēja nomaiņa būtu apgrūtinoša un dārga, kā arī tas apgrūtinātu būvdarbu pabeigšanu un Objekta nodošanu un pieņemšanu ekspluatācijā kopumā, kā arī vēlākās darbības, kas saistītas ar būvobjekta garantijas laika garantiju.

Ņemot vērā augstāk minēto, pamatoti ir nepieciešams veikt Līguma grozījumus.

